33. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 358 της 30 Μαΐου /10 Ιουν. 1969 (ΦΕΚ Α΄  106) Περί συστάσεως, συνθέσεως κλπ. Υπηρεσιακού Συμβουλίου Βοηθητικού Διδακτικού Προσωπικού Ανωτάτης Σχολής Οικονομικών και Εμπορικών Επιστημών. Έχοντες υπ’ όψει: 1)το άρθρ. 14 (παρ. 1 και 2) του Α.Ν. 553/1968 «περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων», 2)την γνώμην της Συγκλήτου της Ανωτάτης Σχολής Οικονομικών και Εμπορικών Επιστημών (Συνεδρία της 16.1.1969) και 3)την υπ’ αριθ. 257/1969 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-1.Συνιστάται παρά τη Ανωτάτη Σχολή Οικονομικών και Εμπορικών Επιστημών Υπηρεσιακόν Συμβούλιον Βοηθητικού Διδακτικού Προσωπικού αποτελούμενον εκ των μελών της Συγκλήτου αυτής. 2.Πρόεδρος και Αντιπρόεδρος του Συμβουλίου ορίζεται αντιστοίχως ο Πρύτανις και ο Προπρύτανις της Σχολής. Ο Γραμματεύς αυτού ορίζεται υπό του Πρυτάνεως δια πράξεως αυτού. 3.Η αρμοδιότης του Υπηρεσιακού Συμβουλίου Βοηθητικού Διδακτικού Προσωπικού της Ανωτάτης Σχολής Οικονομικών και Εμπορικών Επιστημών ανάγεται εις παν θέμα αφορών εις την υπηρεσιακήν κατάστασιν του ανωτέρω προσωπικού. 4.Δια την λειτουργίαν του Συμβουλίου τούτου εφαρμόζονται κατ’ αναλογίαν τα εκάστοτε ισχύοντα δια το Υπηρεσιακόν Συμβούλιον Διοικητικού Προσωπικού της Ανωτάτης Σχολής Οικονομικών και Εμπορικών Επιστημών. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 1-6.Πολιτική Οικονομία (6 έδραι) 